Bejaarde met middel ingespuit, vasgebind en beroof | Maroela Media
Bejaarde met middel ingespuit, vasgebind en beroof
'n Bejaarde vrou van Springs in Gauteng is van 'n groot bedrag geld beroof nadat sy in haar huis oorval en met 'n onbekende middel ingespuit is.
Kapt. Thivhulawi Tshilate, polisiewoordvoerder, het gesê die voorval het Dinsdagaand omstreeks 21:30 in Snymanlaan plaasgevind.
"Die 75-jarige vrou is in haar blyplek deur onbekende verdagtes oorval wat haar met 'n middel ingespuit het. Hulle het haar met 'n tou vasgebind, waarna sy haar bewussyn verloor en hulle haar op haar bed neergelê het," het Tshilate gesê.
Die verdagtes het die vrou se huis geplunder en met 'n groot bedrag geld gevlug. "Die vrou het die geld uit 'n belegging getrek om 'n huis kontant te koop nadat sy haar vorige huis verkoop het. Sy was alleen tydens die voorval. 'n Jong Zimbabwiese vrou wat by haar gebly het, was nie daardie aand by die huis nie."
Die Springs-polisie ondersoek 'n saak van huisroof. Niemand is nog in verband met die voorval in hegtenis geneem nie.
Genl.maj. Girly Mumsy Mbele, bevelvoerder van die Ekurhuleni-Oos-polisiëringsgebied het inwoners gewaarsku om nie groot bedrae geld te onttrek en by hul huise te hou nie.
Enigiemand met enige inligting rakende die voorval, word versoek om hul naaste polisiestasie te kontak of Crime Stop by 08600 10111 te skakel.
Genade hierdie diewe raak nou gesofistikeerd. Hulle dien nou narkose toe sodat hulle rustig kan plunder. As dit nie so ernstig was nie sou mens kon lag.
Defnitief inside job!!
Defnislis inside job
Ja nee, waar was die Zim vroutjie spesifiek daardie aand? Wie het geweet die vrou het ń groot bedrag geld by haar? Als so toevallig! !!